Stol, ratt og pedaler holdes ofte sammen av en ramme eller lignende, slik at de ikke sklir fra hverandre, samt at man fortrinnsvis får en stødig plattform. Dette gir mer stivhet og bedre ytelse, og kan særlig være nødvendig med kraftigere utstyr (pedaler som krever mer kraft eller rattbaser med høyere dreiemoment). Rammen eller «cockpiten» blir på denne måten et «skjelett» for å feste de ulike komponentene. Eventuell girspake og håndbrekk kan også for eksempel monteres på samme ramme som sete og ratt.